รีพับลิกันเลื่อนงานประชุมใหญ่ระดับชาติ เพื่อเตรียมรับมือกับพายุเฮอริเคน
พรรครีพับลิกันตัดสินใจเปลี่ยนแปลงกำหนดการงานประชุมใหญ่ระดับชาติ เนื่องจากหวั่นเกรงพายุเฮอริเคนกุสตาฟที่กำลังจะพัดเข้าชายฝั่งอ่าวสหรัฐใน
ตามกำหนดการนั้น การประชุมใหญ่ระดับชาติของพรรครีพับลิกันจะเริ่ิมขึ้นในวันจันทร์ตามเวลาในสหรัฐ ซึ่งก่อนหน้านั้นไม่กี่ชั่วโมง คาดว่าพายุเฮอริเคนกุสตาฟจะพัดขึ้นฝั่งสหรัฐที่รัฐหลุยส์เซียอะน่า สำหรับกำหนดการกล่าวปราศรัยของบุคคลต่างๆ ในคืนวันจันทร์ รวมทั้งของ ประธานาธิบดีจอร์จบุช กับรองประธานาธิบดีดิค เชนีย์ ส่วนใหญ่ถูกยกเลิกหมดแล้วทำเนียบไวท์เฮาส์ประกาศว่าทั้งประธานาธิบดีและรองประธานาธิบดีสหรัฐจะไม่เข้าร่วมการประชุมใหญ่ของพรรคครั้งนี้ เพื่อมุ่งความสนใจไปที่การรับมือกับพายุเฮอริเคนกุสตาฟกับภัยธรรมชาติที่อาจตามมาหลังพายุผ่านไป ประธานาธิบดีบุชจะเดินทางไปยังรัฐเท็กซัสเพื่อพบกับจนท.หน่วยกู้ภัยฉุกเฉินและบรรดาประชาชนที่อพยพมาจากรัฐหลุยส์เซียอะน่า ทางด้านวุฒิสมาชิก จอห์นแมคเคน ผู้ที่คาดว่าจะได้รับการเสนอชื่อเป็นตัวแทนพรรครีพับลิกันในการเลือกตั้งประธานาธิบดีสหรัฐ กล่าวถึงอุปสรรคต่อการประชุมใหญ่ของพรรคผ่าน รายการFox news Sunday ว่า เป็นเรื่องไม่เหมาะสมที่จะมีการจัดงานดังกล่าวในขณะที่กำลังเกิดภัยธรรมชาติที่อาจสร้างความเสียหายครั้งใหญ่ วุฒิสมาชิกแมคเคนระบุว่าจะมีการเฝ้าติดตามสถานการณ์ของ พายุเฮอริเคนกุสตาฟแบบวันต่อวันในขณะเดียวกัน ผู้ที่คาดว่าจะเป็นตัว แทนพรรครีพับลิกันผู้นี้กล่าวปกป้องการตัดสินใจเลือกผู้ว่าการรัฐอลาสก้า ซาร่าห์ เพลิ่นซึ่งไม่เป็นที่รู้จักของสาธารณชนมากนักให้เป็นผู้ลงเลือกตั้งร่วมในตำแหน่งรองประธานาธิบดีสหรัฐว่า คุณเพลิ่นเป็นผู้เชี่ยวชาญทั้งในด้านนโยบายในประเทศและต่างประเทศ รวมทั้งยังมีประสบการณ์ทางการเมืองและการบริหารในตำแหน่งผู้ว่าการรัฐที่ต้องบัญชาการกองกำลังรักษาดินแดนแห่งชาติประจำรัฐอลาสก้าที่สมาชิกบางคนเคยไปร่วมรบที่ตะวันออกกลางมาแล้วด้วย วุฒิสมาชิกแมคเคนกล่าวว่าการเลือก คุณซาร่าห์ เพลิ่นจะนำซึ่งความมุ่งมั่นในการปฏิรูปและการเปลี่ยนแปลงที่เป็นสิ่งสำคัญ เธอมีการตัดสินใจที่ดี และเคยเดินทางไปคูเวตร่วมกับกองกำลังรักษาดินแดนที่เธอบัญชาการอยู่ ในขณะที่สมาชิกพรรคเดโมแครตหลายคนวิจารณ์ว่าผู้ว่าการรัฐอลาสก้าขาดประสบการณ์ทางการเมืองและด้านต่างประเทศ วุฒิสมาชิกจอห์น เคอร์รี่ ผู้เป็นตัวแทนพรรคเดโมแครตลงเลือกตั้งประธานาธิบดีสหรัฐเมื่อปี 2004 บอกว่า การเลือกคุณเพลิ่นซึ่งไม่มีประสบการณ์ด้านนโยบายต่างประเทศเป็นผู้ลงเลือกตั้งร่วมในตำแหน่งรองประธานาธิบดีแสดงให้เห็นถึงระดับความสามารถในการตัดสินใจที่จำกัดของ วุฒิสมาชิกแมคเคน วุฒิสมาชิกเคอร์รี่ให้สัมภาษณ์ในรายการ This Week ของข่าย โทรทัศน์ abcในขณะที่ในงานแถลงเปิดตัวคุณซาร่าห์ เพลิ่น เป็นผู้ลงสมัครร่วมของพรรครีพับลิกันนั้น ผู้ว่าการรัฐอลาสก้าพยายามจูงใจสตรีอเมริกันที่เคยสนับสนุนวุฒิสมาชิกฮิลลารี่ คลินตันแห่งพรรคเดโมแครตให้เปลี่ยนใจมาสนับสนุนเธอแทน